Монголын Электрон Спортын Холбоо

Монголын Электрон спортын холбоо нь 2003 онд байгуулагдсан. MESA нь Монголын анхны бөгөөд хамгийн том электрон спортын холбоо бөгөөд MESA нь Global Esports Federation, International Esports Federation, Esports Integrity Commission, Esports Championship East Asia болон Asian Esports Federation зэрэг олон улсын тэргүүлэгч холбоодын гишүүн байгууллага бөгөөд Монголын тамирчдыг дэлхийн түвшинд гаргах, шударга, ил тод өрсөлдөөний орчин бүрдүүлэх, цахим спортын боловсролыг түгээн дэлгэрүүлэх зорилготойгоор үйл ажиллагаа явуулж байна.
Монголын Электрон Спортын Холбоо дараах цахим спортын төрлүүдээр албан ёсны тэмцээн, хөтөлбөрүүдийг зохион байгуулдаг:
Эдгээр төрлүүдээс гадна MESA нь шинэ тоглоомуудыг дэмжих, хөгжүүлэх зорилгоор тоглоом хөгжүүлэгч компаниудтай хамтран ажиллаж, залуу тамирчдын оролцоог нэмэгдүүлэхэд анхаарч ажилладаг.
Монголын электрон спортын холбоо 2019 оноос бүтцийн хувьд шинэчлэлт хийснээс хойш тогтмол электрон спортын арга хэмжээг зохион байгуулах болсон. Үүний дагуу Монголд анхны гэсэн тодотголтой хэд хэдэн арга хэмжээг зохион байгуулаад байгаа. Эдгээр тэмцээнүүд нь зөвхөн Монголын тамирчдад дэлхийн багуудтай өрсөлдөх боломж олгосон төдийгүй, Монгол Улсын тэмцээн зохион байгуулах чадамжийг олон улсад харуулсан юм.
2019 онд MESA-ийн санаачилсан MESA PRO SERIES төслийн хүрээнд явагдсан "MESA PRO SERIES FINAL" арга хэмжээ нь 2019 оны 8-р сарын 24-ний өдөр Төв цэнгэлдэх хүрээлэнд зохион байгуулсан. Уг арга хэмжээнд урлаг, спортын холимог оддын тоглолт болон MESA PRO SERIES-ийн шигшээ тоглолтууд болж өндөрлөсөн юм.
2020 он дөнгөж гармагц MESA-ийн зүгээс нэгэн маш том арга хэмжээг зохион байгуулсан нь ELECTRONIC SPORT FESTIVAL 2020 байв.Уг арга хэмжээ 2020 оны 1-р сарын 18-ны өдөр Монголын хамгийн том Event Hall-уудын нэг Zaisan Hill: Event Hall-д зохиогдсон. Энэ арга хэмжээний хүрээнд Counter Strike: Global Offensive төрлийн Major тэмцээнд оролцсон Монголын анхны тоглогч erkaSt-ийн "Замнал" ярилцлага, "BRB" ХХК-ийн гүйцэтгэх захирал Ж.Энхжаргалан, SPS TV-ийн ерөнхий захирал Ц.Пүрэвжаргал, MCS Group-ийн дэд ерөнхийлөгч Д.Энхтүвшин, Youtuber контент бүтээгч Gremix буюу Н.Ганбаяр нарын оролцсон Панел хэлэлцүүлэг, холимог оддын тоглолт, MESA LEAGUE-ийн шигшээ тоглолт гэх мэт зүйлс зохиогсдон нүсэр арга хэмжээ болсон юм.
2023 оны Парисын Major тэмцээний бүсийн шалгаруулалт (RMR – Regional Major Ranking) Монгол Улсад анх удаа зохион байгуулагдсан. Тус тэмцээн нь Монголыг Азийн цахим спортын гол төвүүдийн нэг хэмээн батлахад чухал үүрэг гүйцэтгэсэн.
9 орны 37 тамирчин оролцсон, 5 хэл дээр шууд дамжуулсан уг тэмцээн нь олон улсын студи болон arena шаттайгаар зохион байгуулагдсан бөгөөд Монголын цахим спортын түүхэнд шинэ хуудас нээсэн.
Монгол Улсад зохион байгуулагдсан хоёр дахь олон улсын Arena Dota 2 тэмцээн бөгөөд шинэ үеийн тоглогчдыг дэмжих, Dota 2 төрлийг дахин идэвхжүүлэх зорилготой байв.
VRS оноо олгох, нийт $500,000 ам.долларын шагналын сантай олон улсын тэмцээн.
Монголын электрон спортын холбоо маш олон үйл ажиллагаа явуулах зорилготой байгууллага бөгөөд үүний нэг нь Монголын болон олон улсын электрон спортын тэмцээн уралдаан, арга хэмжээ зохиох явдал юм. Үүний хүрээнд MESA-ийн зохион байгуулдаг тэмцээнүүдийг хэд хэдэн ангилалд хуваан авч үздэг.
MESA PRO SERIES тэмцээн нь Монголын электрон спортын холбооны албан ёсны лиг болох "MESA PRO LEAGUE"-д оролцох эрхийн төлөөх сонгон шалгаруулалтын тэмцээн юм. Уг тэмцээн анх 2019 онд Counter-Strike: Global Offensive төрлөөр гурван цуврал зохиогдож байсан. “MESA PRO SERIES” тэмцээний шигшээ тоглолтыг 2019 оны 8-р сарын 24-ний өдөр төв цэнгэлдэх хүрээлэнд явуулсан нь Монголд анх удаа цахим спортын тэмцээнийг үндэсний цэнгэлдэх хүрээлэнд зохион байгуулсан явдал болсон.
MESA PRO LEAGUE бол Монголын хамгийн анхны электрон спортын мэргэжлийн лиг юм. Уг лиг 2019-2020 оны улирлаас эхлэн жил бүр зохиогдож байхаар болсон. Анхны лиг зөвхөн Counter-Strike: Global Offensive төрлөөр ₮25,000,000-ийн шагналын сантай зохиогдсон. Mazaalai, D13, 29/90, Eye Finger, Hooliganz, Aim4R Gaming, Go On, Born in Mongolia, Bet Gaming, Mars 3, XOP, H4XORZ гэсэн багууд оролцож D13 баг тэргүүн байр Mazaalai баг дэд байр эзлэсэн юм.
2020 онд Монголын электрон спортын холбоо болон Монголын Хөлбөмбөгийн Холбоо нар хамтын ажиллагааны гэрээг үзэглэсэн. Үүний хүрээнд Монголын хөлөмбөгийн холбооны мэргэжлийн тоглогчид, фэн клубууд болон нээлттэй бүртгэлээс оролцож буй тоглогчдын дунд Fifa 20 төрлийн гурван цуврал тэмцээн хийх болсон юм.
Эхний цуврал тэмцээнд FC Ulaanbaatar багийн тоглогч Р.Содномрагчаа тэргүүн байр эзлэсэн бол хоёр дахь цуврал тэмцээнд нээлттэй шалгаруулалтаас оролцсон Ч.Мөнхтулга аваргаар тодорсон юм.
MESA PRO SERIES тэмцээн нь Монголын электрон спортын холбооны албан ёсны лиг болох "MESA PRO LEAGUE"-д оролцох эрхийн төлөөх сонгон шалгаруулалтын тэмцээн юм. Уг тэмцээний хоёр дугаар улирал анх 2020 онд Counter-Strike: Global Offensive болон Dota2 төрлөөр гурван цуврал зохиогдсон.
MESA PRO SERIES тэмцээн 1-р улиралдаа зөвхөн Counter-Strike: Global Offensive төрлөөр зохиогдож байсан бол хоёр дугаар улирлаас эхлэн Dota2 төрөл нэмэгдсэнээр Монголын олон олон Дота сонирхогчдын талархлыг хүртсэн. Уг тэмцээнд амжилттай оролцсон Team Lilgun хожим нь азийн шилдэг 8 багийн нэг болсон юм.